[{"text_idx": "#000000", "text": "Prelegoj, intervjuoj kaj diversaj filmetoj"}, {"text_idx": "#000001", "text": "C\u0302u mi prelegu en via loka klubo au\u0306 dum via renkontig\u0302o? Jen kelkaj temoj."}, {"text_idx": "#000002", "text": "Instigo-Liberapay, sub la au\u0306spicioj de Universala Esperanto-Asocio, estas fonduso kiu subtenas Esperanto-agadojn, kiuj celas provizi retajn servojn en Esperanto. Diferenco kun aliaj fondusoj: ni kolektas monon por g\u0302in pludoni al homoj kiuj pruvis sin, por danki kaj instigi ilin \u2013 por motivigi ilin dau\u0306rigi: \u201cVi bone faris, dau\u0306rigu tiel; via agado helpas la Esperanto-komunumon\u201d. Mi volas prezenti al vi la fondusojn, g\u0302iajn partoprenantojn kaj g\u0302isnunajn realigojn "}, {"text_idx": "#000003", "text": "Dau\u0306ro de la prezento: c\u0302. unu horo."}, {"text_idx": "#000004", "text": "La retejo estas moderna internacia kalendaro pri Esperanto-rilataj eventoj. Fernando S\u0302ajani estas g\u0302ia kreinto kaj mi estas \u2018c\u0302efhelpanto\u2019: konsilanto, testanto de novaj funkcioj kaj komunikanto (kun uzantoj kaj gazetaro)."}, {"text_idx": "#000005", "text": "Dau\u0306ro de la prezento: unu kaj duona horoj."}, {"text_idx": "#000007", "text": "Komputeko (mallongigo de \u201cPrikomputila terminokolekto\u201d) estas reta projekto de E@I ( kiu celas kunigi la pri-komputilajn terminojn de diversaj vortaroj, por plifaciligi la aliron al kaj la komparon inter la diversaj vortaroj, kaj tiel stimuli g\u0302ustan lingvouzon. Mi iniciatis Komputekon en 2006. Ekde 2018 mi ek-kunlaboris kun Robin van der Vliet pri tradukado de Telegram al Esperanto ( La kunlaborado pli intensig\u0302is kaj ni eklaboris pri nova Komputeko-retejo ( La rezulton mi volas prezenti al vi dum mia prelego."}, {"text_idx": "#000008", "text": "Oftaj eraroj en Esperanto: projekto Senerarigo"}, {"text_idx": "#000009", "text": "Eraroj abundas en Esperantujo. Instruinte kaj provleginte, mi kolektis oftajn erarojn. Mi volonte prezentos al vi resumon de oftaj eraroj kaj novan projekton kiun mi planas: Senerarigo."}, {"text_idx": "#000010", "text": "Telegram estas senpaga nuba komunikilo kiu ekzistas en Esperanto. G\u0302i multe helpas min komuniki kaj agi pli efike pri Esperanto."}, {"text_idx": "#000011", "text": "Vivi en lando kun tri oficialaj lingvoj: Belgio"}, {"text_idx": "#000012", "text": "Mi estas belgo \u2013 flandro \u2013 kaj bone scias pri la lingva situacio. G\u0302i estas sufic\u0302e \u201ckurioza\u201d :-)."}, {"text_idx": "#000013", "text": "Mi foje intervjuig\u0302is kaj registris prelegon. Fine de 2019 mi komencis aktive krei filmetojn kaj ilin munti. Mi uzas plurajn programojn por tio, interalie HitFilm Express kaj PowerPoint. Jen superrigardo de filmetoj en kiuj mi aperas."}, {"text_idx": "#000014", "text": "Kiel verki por Vikipedio? (somero 2021)"}, {"text_idx": "#000016", "text": "Varba filmeto en la nederlanda (januaro 2021)"}, {"text_idx": "#000018", "text": "Prezento de Telegram (julio 2020)"}, {"text_idx": "#000019", "text": "Prezento de Eventa Servo (julio 2020)"}, {"text_idx": "#000021", "text": "Komputeko: prezento de la nova retejo \u2013 KAEST 2020"}, {"text_idx": "#000022", "text": "Intervjuo pri Aspiroj (junio 2020)"}, {"text_idx": "#000023", "text": "Jen intervjuo kun Lode Van de Velde pri lia romano \u201cAspiroj\u201c. La intervjuo estas elsendita kadre de la Virtuala Kongreso de UEA en la somero de la jaro 2020."}, {"text_idx": "#000024", "text": "Mi prelegis pri c\u0302i tiu temo la 5-an de novembro 2019 en Parizo. Jen provregistraj\u0302o kiun mi faris kun Patricia Gobert."}, {"text_idx": "#000025", "text": "La 28-an de oktobro 2017 mi prelegis pri \u201ckomputilaj\u0302oj kaj retaj projektoj\u201d dum la Zamenhof-festo en Lunteren (Nederlando). Loi\u0308c Rossi registris g\u0302in; vidu c\u0302i-sube."}, {"text_idx": "#000026", "text": "La 9-an de decembro 2017 mi denove prelegis pri la sama temo dum la Zamenhof-festo de la loka Esperanto-grupo en Lille (Francio)."}, {"text_idx": "#000027", "text": "Dum la Klac\u0302-Kunveno Post-Somera (27-29an de Oktobro 2017), en Lunteren (Nederlando) intervjuis min d-ro Loc\u0302jo pri Komputeko. Li skribas pri tio en sia jutuba kanalo la jenon:"}, {"text_idx": "#000028", "text": "Ne temas pri scienco mem, sed teh\u0302nikaj kaj fakaj vortaroj estas gravaj por Esperanto, tial mi pensis ke intervjuo kun Yves povis esti interesa ! Dankon al Yves pro sia tempo kaj respondoj! Kaj vizitu kaj uzu la Komputekon!"}]